Lækker, veltilberedt mad er noget de fleste finder glæde ved at sætte tænderne i. Men maden er bare bedst, hvis den tilberedes af lokale råvarer - det slår kokkekonkurrencen Local Food i hvert fald et slag for. De inviterer nogle af de bedste restauranter i Nordjylland til at dyste i friske fisk, lokale råvarer og kogekunst på havnen i Hirtshals. Kokkene skal lave den bedste ret med udgangspunkt i lokale råvarer, og efter retterne er bedømt, ryger de på de deltagende restauranters menukort. Local Cooking afholdes i forbindelse med Hirtshals Fiskefestival, og vinderen kan gå derfra med 20.000 kroner, titlen om at være nordjysk mester i at bruge det lokale i sin mad og derudover går vedkommende videre til landsfinalen, der afholdes i forbindelse med Food Festival i Aarhus den 3. september. Skulle man havde lyst til at se de dygtige kokke i arbejde og blive klogere på, hvordan man kan udnytte lokale råvarer, så vil der - helt kvit og frit - være mulighed for at se hele konkurrencen, der finder sted den 5. august klokken 10.00-14.30 på Beddingkajen på Hirtshals Havn. Konkurrencen foregår i samarbejde med lokale landmænd, fiskere og fødevareproducenter, og det er tredje gang den afholdes i Nordjylland. I år bliver dog ekstra spektakulært, for dommerpanelet kommer til at bestå af yderst kompetente herrer. De seks domemre bliver: Paul Cunningham fra den to-sjternede Henne Kirkeby Kro, madanmelder ved Berlingske og kulturjournalist ved TV2 Svend Rasmussen, Jesper Koch, der er rutineret kok og dommer, Thorsten Schmidt, der er nyabgt restauratør på Barr i Nomas lokaler. De får følgeskab af Danmarks første to-stjernede kok, Francis Cardenau, samt Mikael Christensen, der har lokal forankring og rutine fra mangeårig dommerfunktion.

Opsummering:
Den regionale restaurantkonkurrence Local Cooking bliver gæstet af knivskarpe og rutinerede dommere.